钦定古今图书集成/明伦汇编/氏族典/第099卷 > 《廖用贤尚友录》 > 壶叔
## 钦定古今图书集成/明伦汇编/氏族典/第099卷 > 《廖用贤尚友录》 > 壶叔

按《史记·晋世家》：文公修政施惠百姓，赏从亡者及功
臣，大者封邑，小者尊爵未尽行，赏从亡贱臣。壶叔曰：
“君三行赏，赏不及臣，敢请罪。”文公报曰：“夫导我以仁
义，防我以德惠，此受上赏；辅我以行，卒以成立，此受
次赏；矢石之难，汗马之劳，此复受次赏。若以力事我
而无补吾缺者，此受次赏。三赏之后，故且及子。”晋人
闻之，皆说。